
PËR RATIFIKIMIN E "MARRËVESHJES PLOTËSUESE PËR PROTOKOLLIN E NDIHMËS DHE TË BASHKËPUNIMIT TË FORCAVE TË ARMATOSURA NDËRMJET MINISTRISË SË MBROJTJES TË SHQIPËRISË DHE MINISTRISË SË MBROJTJES KOMBËTARE TË GREQISË"

Në mbështetje të nenit 16 të ligjin nr.7491, datë 29.4.1991 "Për dispozitat kryesore kushtetuese", me propozimin e Këshillit të Ministrave,
 
KUVENDI POPULLOR 
I REPUBLIKËS SË SHQIPËRISË

V E N D O S I:

Neni 1
 
Ratifikohet "Marrëveshja plotësuese për protokollin e ndihmës dhe të bashkëpunimit të Forcave të Armatosura ndërmjet Ministrisë së Mbrojtjes të Shqipërisë dhe Ministrisë së Mbrojtjes Kombëtare të Greqisë", e arritur në kuadrin e programit individual të partneritetit për paqe ndërmjet NATO-s dhe Republikës së Shqipërisë.

Neni 2

Çdo ndryshim i kohëqendrimit dhe numrit të forcës së kufizuar greke në Shqipëri miratohet nga Kuvendi Popullor me propozim të Këshillit të Ministrave.

Neni 3

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.1975, datë 23.12.1997 të Presidentit të Republikës së Shqipërisë, Rexhep Meidani 


